Anjing puyuh Jerman

Anjing puyuh Jerman atau spaniel Jerman ialah satu baka anjing yang dikembangkan di Jerman pada sekitar tahun 1890 dan digunakan sebagai anjing pemburu. Sebagai baka yang diturunkan daripada baka Jerman lama, stöberer ("penggeledah", "penyelongkar"), yang menjadi popular dalam kalangan orang awam ikutan Revolusi 1848 di negeri-negeri Jerman, yang memerlukan anjing pemburu serba guna. Stöberer kini merupakan sejenis anjing pemburu di Jerman dengan anjing puyuh merupakan satu-satu anggotanya. Baka ini tidak terkenal sangat di luar Jerman tetapi diiktiraf oleh United Kennel Club pada tahun 1996.

Sebagai baka bertubuh baik, lapis bulunya terdapat dalam warna perang kadang-kadang dengan tanda-tanda putih. Ia dapat dilatih untuk mengutip buruan, serta untuk penjejakan. Ia berkaitan dengan anjing penuding kecil Münster ("Heidewachtel") dan Drentsche patrijshond, kesemuanya merupakan keturunan anjing puyuh yang bertarikh kembali sekurang-kurangnya ke abad ke-15.

Sejarah
Frederick Roberth, seorang pembiak baka anjing Jerman, dikreditkan dengan pewujudan anjing puyuh Jerman moden pada sekitar tahun 1890. Walaupun beberapa baka tampil dalam kandungannya, baka anjing paling menonjol yang dibiakbakakan ke dalam baka moden ialah stoeberer yang kini pupus. Stoeberer telah disebut dalam kesusasteraan seawal tahun 1719 dan dianggap mempunyai hidung berkuasa seperti anjing pemburu darah. Ikutan Revolusi tahun 1848 di negeri-negeri Jerman, orang kebanyakan di negeri-negeri Jerman diizinkan untuk berburu dan memerlukan anjing pemburu serba guna; anjing tersebut ialah stoeberer. Pada lewat abad ke-19, ketika Roberth sedang mengusahakan baka baharu beliau, beliau menemukan spesimen stoeberer di Bavaria dan anjing itu disilangkan dengan anjing air dan spaniel sukan untuk menjadi spaniel Jerman moden.

Pada tahun 1903, anjing puyuh Jerman diiktiraf sebagai baka dan, ikutan itu, kelab baka Jerman, Verein für Deutsche Wachtelhunde (VDW; "Persatuan untuk Anjing Puyuh Jerman"), ditubuhkan. Istilah stoeberer sejak itu telah menjadi kategori anjing pemburu di Jerman, dengan anjing puyuh sebagai anggota tunggal kategori itu. Pada tahun 1910, VDW memilih empat ekor anjing jantan dan tujuh ekor anjing betina untuk dijadikan asas bagi piawaian baka untuk anjing puyuh. Anjing-anjing itu dipilih dari serata Jerman, seekor yang berasal dari setiap rantau, dengan dua ekor yang berasal dari Hanover. Semua spaniel Jerman berdaftar moden kini diturunkan daripada sebelas ekor anjing itu.

John Scott, Earl Eldon ke-1, Lord Canselor Great Britain memiliki seekor spaniel Jerman bernama Pincher, yang dianggap sebagai anjing kegemaran beliau, yang dilukis oleh Edwin Henry Landseer. Anjing itu pada asalnya milik anak lelaki beliau, William Henry, tetapi menjadi teman tetap beliau. Lord Eldon kemudian menulis tentang tingkah laku Pincher dalam surat-menyurat, contohnya kepada Lady F. J. Bankes pada Disember 1831: "Apabila saya tiba di Southampton, Pincher, yang menyampaikan salam hormatnya, naik ke bilik tidur, yang di situ saya tidur sebanyak dua kali semasa saya berada di situ. Pembantu rumah menyediakan bilik lain untuk saya, rumah itu penuh dengan kehadiran orang, kerana ada majlis tarian di Southampton. Pincher berasa gelisah dengan ini, dan atas sebab jenaka, dan jika ia mampu berbicara, ia tidak akan membenarkannya." Ikutan kematian Lord Eldon, sejumlah harta ditinggalkan kepada anak perempuan beliau, Lady Frances, khususnya untuk menanggung penjagaan anjing itu.

Biasanya tidak dibela sebagai haiwan peliharaan, anjing ini kerap dimiliki oleh rimbawan dan pemburu profesional Jerman. Pada tahun 1960-an dan tahun 1970-an, beberapa ekor spaniel Jerman diimport ke Amerika Syarikat dan keturunan anjing-anjing itu kini digunakan di Kanada untuk menjejak dan menggarah beruang hitam Amerika. Sepasang anjing lagi dibawa ke Amerika Syarikat pada tahun 1994 dan United Kennel Club mengiktiraf baka ini pada tahun 1996 dengan meletakkannya dalam kumpulan gundog-nya.

Perihal
Anjing puyuh Jerman ialah gundog bertulang kuat, berotot, dan bersaiz sederhana dengan bulu beralun tebal panjang. Telinganya agak panjang dan patut mencapai dari separuh jalan ke hidung, ke hujung hidung. Saiznya hampir-hampir  pada paras kelasa untuk jantan dan  untuk betina. Purata berat untuk kedua-dua jantan dan betina baka ialah .

Lapis bulunya pendek dan halus pada kepala dan panjang pada tubuh. Pada tubuh, lapis bulunya kuat, tebal, beralun atau keriting, dengan cukup lapis bulu bawah untuk memberikan perlindungan. Ia mempunyai lapis bulu cukup berjumbai yang biasanya sama ada berwarna perang atau perang kemerah-merahan. Walaupun berwarna perang, ia dapat mempunyai tanda-tanda putih pada dada dan/atau tungkai dan mungkin mempunyai bintik putih di mana-mana pada tubuhnya. Warna lain yang dapat dipunyai oleh lapis bulunya termasuk merah-dan-putih dan merah padu. Lapis bulu hitam kosong tidak ada pada baka ini.

Lihat juga
 Senarai baka anjing

Catatan

Rujukan

Spesifik

Umum



Puyuh Jerman, Anjing
Puyuh Jerman, Anjing
Puyuh Jerman, Anjing
Puyuh Jerman, Anjing
Puyuh Jerman, Anjing
Puyuh Jerman, Anjing